CELEX: 62017TB0775
Language: el
Date: 2018-09-24 00:00:00
Title: Υπόθεση T-775/17: Διάταξη του Γενικού Δικαστηρίου της 24ης Σεπτεμβρίου 2018 — Estampaciones Rubí κατά Επιτροπής (Προσφυγή ακυρώσεως και προσφυγή κατά παραλείψεως — Κρατικές ενισχύσεις — Φορολογικά πλεονεκτήματα χορηγηθέντα από διοικητική περιφέρεια κράτους μέλους — Καθεστώς ενισχύσεων κηρυχθέν ασύμβατο με την εσωτερική αγορά — Εκτέλεση της αποφάσεως — Υποχρέωση εξακριβώσεως της κατ’ ιδίαν καταστάσεως των δικαιούχων — Παράλειψη της Επιτροπής να λάβει θέση — Πράξη μη δεκτική προσφυγής — Απαράδεκτο)

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/75
            
         
      Διάταξη του Γενικού Δικαστηρίου της 24ης Σεπτεμβρίου 2018 — Estampaciones Rubí κατά Επιτροπής
      (Υπόθεση T-775/17) (1)
      
      (Προσφυγή ακυρώσεως και προσφυγή κατά παραλείψεως - Κρατικές ενισχύσεις - Φορολογικά πλεονεκτήματα χορηγηθέντα από διοικητική περιφέρεια κράτους μέλους - Καθεστώς ενισχύσεων κηρυχθέν ασύμβατο με την εσωτερική αγορά - Εκτέλεση της αποφάσεως - Υποχρέωση εξακριβώσεως της κατ’ ιδίαν καταστάσεως των δικαιούχων - Παράλειψη της Επιτροπής να λάβει θέση - Πράξη μη δεκτική προσφυγής - Απαράδεκτο)
      (2018/C 427/101)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Estampaciones Rubí, SAU (Vitoria-Gasteiz, Ισπανία) (εκπρόσωποι: D. Armesto Macías και K. Caminos García, δικηγόροι)
      
         Καθής: Ευρωπαϊκή Επιτροπή (εκπρόσωποι: B. Stromsky και P. Němečková)
      
         Αντικείμενο
      
      Αίτημα βάσει του άρθρου 263 ΣΛΕΕ με αντικείμενο την ακύρωση των αποφάσεων της Επιτροπής που περιλαμβάνονται στα από 4 Δεκεμβρίου 2012 και 26 Μαρτίου 2013 έγγραφα, με τίτλο, αντιστοίχως, «Φορολογικές διαφορές στη Χώρα των Βάσκων — Διαδικασία προσφυγής λόγω παραβάσεως 2007/2215 — Άτυπο μήνυμα σε απάντηση της επιστολής της 7ης Νοεμβρίου (Álava)» και «Φορολογικές διαφορές στη Χώρα των Βάσκων — Διαδικασία προσφυγής λόγω παραβάσεως 2007/2215 (Álava) — Άτυπο μήνυμα σε απάντηση των επιστολών που απεστάλησαν στις 22 Φεβρουαρίου και στις 4 και 12 Μαρτίου 2013 (Álava)» και, επικουρικώς, αίτημα βάσει του άρθρου 265 ΣΛΕΕ με αντικείμενο να διαπιστωθεί ότι η Επιτροπή παρανόμως δεν απάντησε στο αίτημα της προσφεύγουσας που περιλαμβανόταν στην από 28 Ιουλίου 2017 επιστολή της.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Η προσφυγή απορρίπτεται ως απαράδεκτη στο σύνολό της.
               
            
                  2)
               
               
                  Η Estampaciones Rubí, SAU φέρει τα δικαστικά της έξοδα καθώς και τα δικαστικά έξοδα της Ευρωπαϊκής Επιτροπής.
               
            
         (1)  EE C 32 της 29.1.2018.